Սա Կովկասի խոշորագույն քաղցրահամ լիճն է, և աշխարհի՝ քաղցրահամ ջուր ունեցող 2-րդ բարձրադիր լիճը: Սևանա լիճն այնքան մեծ է, որ այն նաև «Հայաստանի ծով» անվանումն է ստացել: Էկոլոգիական մեծ կարևորություն ներկայացնող այս լճի էնդեմիկ տեսակներից է իշխանը։ Թերակղզու վրա կանգուն է 10-րդ դարի Սևանավանքը, որը հայտնի է նաև Մարմարաշեն անունով: Այն հիմնադրվել է 305 թ Գրիգոր Ա Լուսավորչի կողմից, իսկ երկու եկեղեցիները՝ 874 թ։ Հենց այստեղ 921 թ. հայոց թագավոր Աշոտ II Երկաթը Սևանի ճակատամարտում, պարտության մատնելով արաբ զորավար Բեշիրին, երկիրն ազատում արաբական լծից։